**HANFA – Hrvatska agencija za nadzor financijskih usluga**

**Miramarska cesta 24 b**

**HR – 10 000 Zagreb**

**HANFA – Središnji registar propisanih informacija**

**Zagrebačka burza d.d.   
Ivana Lučića 2a  
10000 Zagreb**

**HINA**

**ots@hina.hr**

U Rovinju, 05.02.2018.

**Sukladno odredbi iz članka 11. Zakona o preuzimanju dioničkih društava Adris grupa d.d. objavljuje**

**OBAVIJESTI O OBJAVLJIVANJU PONUDE ZA PREUZIMANJE**

Između Adris grupe d.d., sa sjedištem u Rovinju, Vladimira Nazora 1, OIB: 82023167977 (dalje: Društvo) i g. Anđelka Leke potpisan je Ugovor o kupoprodaji udjela i strateškom partnerstvu, kojim će Društvo steći 77,78% udjela u društvu Expertus d.o.o. sa sjedištem u Zagrebu, Zelengaj 10, OIB: 85763228759, imatelja 252.993 dionica, odnosno 58,56% svih dionica društva HUP-ZAGREB d.d., sa sjedištem u Zagrebu, Trg Krešimira Ćosića 9, OIB: 66859264899 (dalje: Ciljno društvo), te Društvo obaviještava o nastanku obveze objave ponude za preuzimanje dionica Ciljnog društva, uz napomenu da je sukladno članku 24a. Zakona o preuzimanju dioničkih društava, Društvo sukladno odredbama posebnog zakona prethodno obvezno ishoditi odobrenje javnopravnog tijela, te početak roka od 30 dana za podnošenje zahtjeva za odobrenje objavljivanja ponude za preuzimanje se odgađa do ishođenja takvog odobrenja.

*1) Podaci o Ciljnom društvu*

HUP-ZAGREB d.d. sa sjedištem u Zagrebu i poslovnom adresom Trg Krešimira Ćosića 9, registrirano pri Trgovačkom sudu u Zagrebu pod brojem (MBS) 080022720, OIB: 66859264899. Temeljni kapital HUP-ZAGREB d.d. iznosi 250.555.360,00, podijeljen je na 431.992 dionica, oznake HUPZ, nominalne vrijednost 580,00 kuna.

*2) Podaci o Ponuditelju*

ADRIS GRUPA d.d., sa sjedištem u Rovinju, Vladimira Nazora 1, OIB: 82023167977, MBS 0400010612, društvo je za upravljanje i ulaganje, te ima tri održiva posla: turizam, proizvodnju zdrave hrane i osiguranje. U 2016. je godini konsolidirana neto dobit iznosila 501 milijun kuna.

*3) Podaci o osobama s kojima Ponuditelj djeluje zajednički te opis načina zajedničkog djelovanja*

Ponuditelj ne djeluje zajednički niti s jednom osobom. Opreza radi Ponuditelj navodi da njegovo povezano društvo CROATIA osiguranje mirovinsko društvo za upravljanje dobrovoljnim mirovinskim fondom d.o.o., Vatroslava Jagića 33, OIB: 81231269363, upravlja raznim fondovima koji su imatelji ukupno 649 dionica oznake HUPZ.

*4) Podaci o dionicama i glasovima Ciljnog društva koje drži Ponuditelj*

Od ukupnog broja dionica i prava glasa Ciljnog društva, Ponuditelj može posredno steći 252.993 dionica, oznake HUPZ, koje predstavljaju 58,56% svih dionica odnosno 59,28 % svih dionica s pravom glasa koje je izdalo Ciljno društvo.

*5) Podaci o dionicama koje su predmet ponude za preuzimanje*

Predmet ponude za preuzimanje su sve redovne dionice Ciljnog društva s pravom glasa oznake HUPZ-R-A.

*6) Izjava Ponuditelja*

Ponuditelj izjavljuje da će u propisanom roku objaviti ponudu za preuzimanje.

Ponuditelj je u obvezi ishođenja posebne suglasnosti odgovarajućeg javnopravnog tijela. Ako ponuditelj takvu suglasnost ne ishodi, postoji mogućnost da ne bude objavljena ponuda za preuzimanje, osim u slučaju naknadnog ishođenja suglasnosti.

S poštovanjem,

**Adris grupa d.d.**